b'\n_START_ARTICLE_\n3. j\xc3\xa4\xc3\xa4k\xc3\xa4rirykmentti\n_START_PARAGRAPH_\n3. j\xc3\xa4\xc3\xa4k\xc3\xa4rirykmentti oli valkoisten it\xc3\xa4armeijan 2. j\xc3\xa4\xc3\xa4k\xc3\xa4riprikaatiin kuuluva joukko-osasto Suomen sis\xc3\xa4llissodassa. Rykmentti koottiin Savonlinnassa. Sen komentajina olivat j\xc3\xa4\xc3\xa4k\xc3\xa4rimajuri Armas St\xc3\xa5hlberg (siirrettiin Karjalan 3. rykmentiin), j\xc3\xa4\xc3\xa4k\xc3\xa4rimajuri Karl Mandelin (24. maaliskuuta 1918 alkaen)._NEWLINE_Sis\xc3\xa4llissodan p\xc3\xa4\xc3\xa4tytty\xc3\xa4 2. divisioonaan liitetty rykmentti oli Lipolan ja Laatokan v\xc3\xa4lill\xc3\xa4 It\xc3\xa4-Kannaksella. Sen nimi muutettiin kes\xc3\xa4kuun alussa 1918 siten, ett\xc3\xa4 j\xc3\xa4rjestysnumero siirrettiin nimen loppuun eli J\xc3\xa4\xc3\xa4k\xc3\xa4rirykmentti 3:ksi. Se nimettiin 23. elokuuta uudelleen Savon J\xc3\xa4\xc3\xa4k\xc3\xa4rirykmentti N:o 3:ksi. 15. maaliskuuta 1919 annetulla k\xc3\xa4skyll\xc3\xa4 joukko-osaston nimeksi tuli Uudenmaan rykmentti. Rykmentin esikunta sijaitsi Terijoella, I pataljoona Raivolassa, II pataljoona Jalkalassa ja III pataljoona Kellom\xc3\xa4ess\xc3\xa4. Rykmentti siirrettiin joulukuussa annetulla m\xc3\xa4\xc3\xa4r\xc3\xa4yksell\xc3\xa4 Haminaan ja edelleen tammikuussa 1921 Helsinkiin, jossa se palveli aina talvisotaan saakka. Uudenmaan rykmentti lakkautettiin 13. kes\xc3\xa4kuuta 1940, jolloin siit\xc3\xa4, jalkav\xc3\xa4kirykmenteist\xc3\xa4 9 ja 10 sek\xc3\xa4 polkupy\xc3\xb6r\xc3\xa4pataljoonasta ja pienemmist\xc3\xa4 erikoisjoukoista muodostettiin v\xc3\xa4lirauhan ajan 13. prikaati.\n_START_SECTION_\nRykmentiss\xc3\xa4 palvelleet Saksan j\xc3\xa4\xc3\xa4k\xc3\xa4rit\n_START_PARAGRAPH_\nEsikuntav\xc3\xa4\xc3\xa4pelin\xc3\xa4 j\xc3\xa4\xc3\xa4k\xc3\xa4riv\xc3\xa4\xc3\xa4peli Valdemar Pirhonen, esikunnassa adjutanttina j\xc3\xa4\xc3\xa4k\xc3\xa4riluutnantti V\xc3\xa4in\xc3\xb6 Polttila, puhelinjoukkueenjohtajana j\xc3\xa4\xc3\xa4k\xc3\xa4riv\xc3\xa4nrikki Ivar Julius Forssell, l\xc3\xa4hettiupseerina j\xc3\xa4\xc3\xa4k\xc3\xa4riv\xc3\xa4nrikki M\xc3\xa5rten Flink, rykmentin esikunnassa konekiv\xc3\xa4\xc3\xa4riupseerina 25. maaliskuuta alkaen j\xc3\xa4\xc3\xa4k\xc3\xa4rikapteeni Verner Gustafsson, rykmentin esikunnassa taistelukuormaston johtaja j\xc3\xa4\xc3\xa4k\xc3\xa4riv\xc3\xa4\xc3\xa4peli Adiel Hyden my\xc3\xb6h. Havasto, rykmentiss\xc3\xa4 adjutanttina j\xc3\xa4\xc3\xa4k\xc3\xa4riyliluutnantti Hilding Hedengren (siirrettiin adjutantiksi 2. j\xc3\xa4\xc3\xa4k\xc3\xa4riprikaatiin), palveli rykmentin esikunnassa j\xc3\xa4\xc3\xa4k\xc3\xa4rialiupseeri Karl Nordman (siirrettiin 17. maaliskuuta 5. j\xc3\xa4\xc3\xa4k\xc3\xa4ripataljoonaan), rykmentin adjutanttina j\xc3\xa4\xc3\xa4k\xc3\xa4riluutnantti Hjalmar Skog (siirrettiin 11. huhtikuuta 6. j\xc3\xa4\xc3\xa4k\xc3\xa4rirykmenttiin), rykmentin kuormastop\xc3\xa4\xc3\xa4llikk\xc3\xb6n\xc3\xa4 j\xc3\xa4\xc3\xa4k\xc3\xa4rivarav\xc3\xa4\xc3\xa4peli Paavo Tuononen.'